### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 21. juni 2023 har vedtaget Magistratens foranstående indstilling af 19. juni 2023.

Enhedslisten de Rød-Grønnes byrådsgruppe og Helge Kjær kunne ikke tiltræde indstillingen.

###

Genudbud af driften af [adresse] med virkning fra den 1. september 2024.

### Resume

Forenede Care har drevet Bøgeskovhus i [adresse] siden 2014. Den oprindelige kontrakt er blevet forlænget to gange og udløber den 31. august 2024 uden mulighed for yderligere forlængelse. Derfor skal der træffes beslutning om, hvorvidt driften af [adresse] skal genudbydes eller hjemtages.

Denne indstilling foreslår et genudbud, så borgerne fortsat har mulighed for at vælge mellem offentlige eller private plejehjem. Bøgeskovhus er i dag et veldrevet plejehjem, der lever op til samme standard som kommunalt drevne plejehjem.

### Beslutningspunkter

Det indstilles:

At 1) driften af [adresse] med tilhørende faciliteter genudbydes.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-06-2023

Ove Poulsen: 5

Fremsendes til [adresse] med bemærkning, at Magistraten i mødet den 19. juni 2023 anbefaler, at byrådet tiltræder Magistratsafdelingen for Sundhed og Omsorgs indstilling af 31. maj 2023.

Adam Larsen og Helge Kjær tog forbehold.